
AIŠKINAMASIS RAŠTAS
PRIE KRETINGOS RAJONO SAVIVALDYBĖS TARYBOS SPRENDIMO PROJEKTO
„DĖL PRITARIMO BENDRADARBIAVIMO SUTARTIES PASIRAŠYMUI SU KLAIPĖDOS RAJONO SAVIVALDYBE IR UŽDARĄJA AKCINE BENDROVE KRETINGOS AUTOBUSŲ PARKU“

2026 m. rugsėjo 11 d.
Kretinga

1. Parengto sprendimo projekto tikslai ir uždaviniai.
Šio sprendimo projekto 1 punktu yra siekiama gauti Kretingos rajono savivaldybės (toliau – Savivaldybė) tarybos pritarimą bendradarbiavimo sutarties pasirašymui su Klaipėdos rajono savivaldybe ir uždarąja akcine bendrove Kretingos autobusų parku dėl keleivių vežimo reguliaraus susisiekimo maršruto Kretinga–Klaipėda–Kretinga (toliau – Maršrutas) finansavimo (toliau – Bendradarbiavimo sutartis). Sprendimo projekto 2 punktu įgaliojamas Savivaldybės meras pasirašyti Bendradarbiavimo sutartį, visus susitarimus dėl šios sutarties sąlygų pakeitimo bei kitus dokumentus, susijusius su šios sutarties vykdymu.
2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.
Teisinis reguliavimas šioje srityje nustatytas Lietuvos Respublikos viešojo keleivinio transporto lengvatų įstatyme. Šio įstatymo 9 straipsnio 4 punkte nustatyta, kad išlaidos, patirtos dėl įstatyme nustatytų lengvatų, taikomų asmenims, vykstantiems vietinio susisiekimo maršrutais, dengiamos iš savivaldybių biudžetų, o jeigu keleiviai vežami per gretimų savivaldybių, įskaitant miestų savivaldybes, teritorijas, – iš šių savivaldybių biudžetų solidariai pagal tarpusavio susitarimą.
[bookmark: _GoBack]Atsižvelgiant į tai, kad Maršrutas driekiasi per Kretingos rajono ir Klaipėdos rajono savivaldybių teritorijas, tikslinga sudaryti Bendradarbiavimo sutartį, kurioje būtų nustatytos savivaldybių finansinio prisidėjimo prie Maršruto negautų pajamų, susijusių su viešojo keleivinio transporto lengvatų taikymu, sąlygos ir tvarka.
Lietuvos Respublikos vietos savivaldos įstatyme 27 straipsnio 2 dalies 18 punkte nustatyta, kad meras, gavęs savivaldybės tarybos pritarimą, sudaro savivaldybės bendradarbiavimo su kitomis savivaldybėmis sutartis.
Lietuvos Respublikos vietos savivaldos įstatymo 6 straipsnio 33 punkte nustatyta, kad savarankiškosios savivaldybės funkcijos yra keleivių vežimo organizavimas.
Kretingos rajono savivaldybės vardu sudaromų sutarčių pasirašymo tvarkos aprašo, patvirtinto Kretingos rajono savivaldybės tarybos 2023 m. birželio 29 d. sprendimu Nr. T2-190 „Dėl Kretingos rajono savivaldybės vardu sudaromų sutarčių pasirašymo tvarkos aprašo patvirtinimo“, 2.3 papunktyje bei 3 punkte nustatyta, kad tik esant išankstiniam Kretingos rajono savivaldybės tarybos pritarimui Savivaldybės vardu gali būti pasirašomos bendradarbiavimo sutartys su Lietuvos ar užsienio savivaldybėmis, miestais, institucijomis ir organizacijomis. Tarybos pritarimas sutarties sudarymui įforminamas tarybos sprendimu.
Priėmus tarybos sprendimo projektą, kitų teisės aktų keisti ar panaikinti nereikės.
3. Kokių rezultatų laukiama.
Priėmus sprendimą ir sudarius Bendradarbiavimo sutartį, bus aiškiai nustatytos savivaldybių finansinės prievolės, susijusios su Maršrutu, ir užtikrintas teisės aktuose nustatytas savivaldybių bendradarbiavimas, finansuojant per abiejų savivaldybių teritorijas einantį Maršrutą.
Tikimasi, kad Klaipėdos rajono savivaldybei prisidedant prie Maršruto finansavimo bus teisingiau paskirstoma finansinė našta tarp savivaldybių, atsižvelgiant į Maršruto teikiamą naudą abiejų savivaldybių gyventojams ir keleiviams.
Taip pat bus sudarytos sąlygos užtikrinti tolesnį stabilų, nenutrūkstamą ir kokybišką keleivių vežimą Maršrutu.
4. Lėšų poreikis ir šaltiniai.
Papildomas lėšų poreikis Kretingos rajono savivaldybės biudžetui dėl sprendimo priėmimo nenumatomas.
Vadovaujantis siūloma sudaryti Bendradarbiavimo sutartimi, Klaipėdos rajono savivaldybė prie Maršruto finansavimo prisidėtų kompensuodama 40 procentų šio Maršruto negautų pajamų, susijusių su viešojo keleivinio transporto lengvatų taikymu.
5. Kiti sprendimui priimti reikalingi pagrindimai, skaičiavimai ar paaiškinimai.
Savivaldybė kreipėsi į Klaipėdos rajono savivaldybę dėl prisidėjimo prie Maršruto finansavimo. UAB Kretingos autobusų parkas yra vienintelis vežėjas, aptarnaujantis šį Maršrutą. Šiuo maršrutu naudojasi Klaipėdos miesto ir rajono svečiai, gyventojai bei moksleiviai. Atsižvelgdama į tai, kad Maršrutas aptarnauja abiejų savivaldybių teritorijas, Savivaldybė siūlė maršruto nuostolius paskirstyti proporcingai pagal kiekvienos savivaldybės teritorijoje nuvažiuotus kilometrus.
Klaipėdos rajono savivaldybė atsakyme nurodė galinti svarstyti galimybę pagal tarpusavio susitarimą prisidėti prie Maršruto finansavimo, kompensuojant ne daugiau kaip 40 procentų negautų pajamų, taip užtikrinant tolesnį stabilų ir kokybišką keleivių vežimą šiuo maršrutu.
Atsižvelgiant į Klaipėdos rajono savivaldybės išreikštą poziciją, siūloma sudaryti Bendradarbiavimo sutartį, kurioje būtų nustatyta, kad Klaipėdos rajono savivaldybė prisideda prie Maršruto finansavimo, kompensuodama 40 procentų negautų pajamų, susijusių su viešojo keleivinio transporto lengvatų taikymu, o likusi dalis tenka Savivaldybei.
Pažymėtina, kad iki šiol tarp Kretingos rajono ir Klaipėdos rajono savivaldybių nebuvo sudaryta sutartis dėl šio Maršruto finansavimo, todėl visos su viešojo keleivinio transporto lengvatų taikymu susijusios negautos pajamos buvo finansuojamos Savivaldybės biudžeto lėšomis.
Sutarties sudarymas sudarys galimybę nuo sutartyje nustatyto laikotarpio dalį finansinės naštos perkelti Klaipėdos rajono savivaldybei ir užtikrinti abiejų savivaldybių dalyvavimą finansuojant per jų teritorijas einantį Maršrutą.
6. Teisės akto projekto antikorupcinio vertinimo išvada dėl sprendimo projekto teikimo antikorupciniam vertinimui.
Teisės aktuose nenumatytas teisės akto projekto antikorupcinis vertinimas.
7. Autorius ar autorių grupė.
Vietinio ūkio ir turto valdymo skyriaus vedėjo pavaduotoja Renata Japertienė.
